CELEX: 32017R2159
Language: sl
Date: 2017-11-20 00:00:00
Title: Izvedbena uredba Komisije (EU) 2017/2159 z dne 20. novembra 2017 o spremembi Uredbe (EU) št. 255/2010 glede nekaterih sklicevanj na določbe ICAO (Besedilo velja za EGP. )

21.11.2017   
            
            
               SL
            
            
               Uradni list Evropske unije
            
            
               L 304/45
            
         IZVEDBENA UREDBA KOMISIJE (EU) 2017/2159
   z dne 20. novembra 2017
   o spremembi Uredbe (EU) št. 255/2010 glede nekaterih sklicevanj na določbe ICAO
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 551/2004 Evropskega parlamenta in Sveta z dne 10. marca 2004 o organiziranosti in uporabi zračnega prostora na enotnem evropskem nebu (1) in zlasti člena 6(7) Uredbe,
   ob upoštevanju naslednjega:
   
               (1)
            
            
               Priloga k Uredbi Komisije (EU) št. 255/2010 (2) se sklicuje na določbe iz Priloge 11 h Konvenciji o mednarodnem civilnem letalstvu (v nadaljnjem besedilu: Čikaška konvencija), natančneje na 13. izdajo iz julija 2001, ki vključuje spremembo št. 49. Mednarodna organizacija civilnega letalstva (ICAO) je 10. novembra 2016 spremenila Prilogo 11 k Čikaški konvenciji z vključitvijo spremembe št. 50A.
            
         
               (2)
            
            
               Priloga k Uredbi (EU) št. 255/2010 se sklicuje tudi na določbe iz dokumenta ICAO „Postopki za navigacijske službe zračnega prometa – Upravljanje zračnega prometa“ (Procedures for Navigation Services – Air Traffic Management) (dokument št. 4444 PANS-ATM), natančneje na 15. izdajo iz leta 2007, ki vključuje spremembo št. 6. ICAO je 10. novembra 2016 spremenila dokument št. 4444 z vključitvijo spremembe št. 7A.
            
         
               (3)
            
            
               Sklicevanja v Uredbi (EU) št. 255/2010 na Prilogo 11 k Čikaški konvenciji in na dokument ICAO št. 4444 bi bilo zdaj treba posodobiti, da bi se upoštevala navedena posodobitev, s čimer bi se državam članicam omogočilo, da izpolnijo svoje mednarodne pravne obveznosti in zagotovijo skladnost z mednarodnim regulativnim okvirom ICAO.
            
         
               (4)
            
            
               Uredbo (EU) št. 255/2010 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Odbora za enotno evropsko nebo –
            
         SPREJELA NASLEDNJO UREDBO:
   Člen 1
   Točki 1 in 2 v Prilogi I k Uredbi (EU) št. 255/2010 se nadomestita z naslednjim:
   
               „1.
            
            
               Odstavek 3.7.5 poglavja 3 (Upravljanje pretoka zračnega prometa (Air Traffic Flow Management)) Priloge 11 k Čikaški konvenciji – Storitve zračnega prometa (Air Traffic Services) (14. izdaja, julij 2016, ki vključuje spremembo št. 50A).
            
         
               2.
            
            
               Poglavje 3 (Upravljanje zmogljivosti sistema ATS in pretoka zračnega prometa (ATS system capacity and air traffic flow management)) dokumenta ICAO št. 4444, Postopki za navigacijske službe zračnega pometa – Upravljanje zračnega prometa (Procedures for Air Navigation Services – Air Traffic Management) (PANS-ATM) (16. izdaja, 2016, ki vključuje spremembo št. 7A).“.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. novembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 96, 31.3.2004, str. 20.
   
      (2)  Uredba Komisije (EU) št. 255/2010 z dne 25. marca 2010 o določitvi skupnih pravil za upravljanje pretoka zračnega prometa (UL L 80, 26.3.2010, str. 10).